Årsberetning 2022

Brædstrup Kultursamvirke

2022 har været et dejligt, næsten normalt år. Næsten, fordi vi stadig kunne mærke eftervirkningerne af Coronapandemien. Initiativerne har været lidt mere afdæmpede og tilslutningen til arrangementerne måske også lidt mere tilbageholdende, end tidligere. Måske fordi folk har været vant til at holde sig hjemme, måske fordi der pludselig var så mange ting, man kunne deltage i.

Vores generalforsamling blev holdt d. 21.marts og herefter konstituerede bestyrelsen sig med undertegnede som formand, Birgit Forsingdal som næstformand, Anne Grethe Nørgaard (genvalgt) som kasserer, Jette Hyllested (genvalgt) og Jane Bruun Jensen som menige medlemmer og Camilla Florander som suppleant.

I 2022 modtog vi i alt 9 ansøgninger og bevilligede midler til 6 arrangementer, nemlig:

Musik i gaden 20.000 kr
Grundlovsmøde 10.000 kr
Hjemstavnsforeningens jubilæumsudstilling 4900 kr
Brædstrup Borger- og Turistforening: Folder om oplevelser i Brædstrup og omegn 4500 kr
BIF- Brædstrup Badminton: Sangaften med Mathias Hammer 15.000 kr

Brædstrup Kultursamvirke: Sangaften med Jacob Tybjerg 6000 kr

Dvs. vi bevilligede i alt 60.400 kr

Hermed har Brædstrup Kultursamvirke i alt støttet 121 arrangementer siden starten i 2007

Hvis man skal omtale arrangementer, som er afholdt siden sidste generalforsamling, skal vi nævne følgende:

11.1.2023 havde vi møde med Jacob Ryge Pedersen, konsulent, ansat i Kulturforvaltningen om kulturlivet i Brædstrup. I mødet deltog Anne Grethe Nørgaard, som repræsenterede Brædstrup Aftenskole, Seniorkoret m.m., Birgit Forsingdal, Kunstforeningen m.m., Ella Marie Nielsen, Tinghuset) og Mette Felbo (Kultursamvirket).
Mødet var et led i Kultur- og Fritidsudvalgets arbejde med at udforme en ny strategi for kulturlivet i Horsens kommune.

2.2.2023 havde Lasse Schuleit, Kultur- og Eventchef inviteret undertegnede til et uformelt møde for at høre om, hvordan året gået for Brædstrup Kultursamvirke, så han var orienteret inden han skulle have møde med Kultur- og Fritidsudvalget.

Vi er glade for, at der på denne måde er kommet et tættere samararbejde med forvaltningen i Horsens. Det er godt, at de kender os og omvendt. Det giver inspiration og gør det meget nemmere at få afklaret eventuelle spørgsmål.

Med håbet om mange gode ansøgninger i 2023 takker jeg for ordet.

Mette Felbo

Brædstrup, 20.3.2022Mette Felbo